कोडरमा, शिक्षा मंत्री डॉ. नीरा यादव के फर्जी लेटरपैड इस्तेमाल कर फर्जी सिफारिश कर नामांकन कराने के मामले के मुख्य आरोपी रोहित वर्मा को कोडरमा पुलिस ने रिमांड पर लिया है इस सम्बंध में एएसपी नौशाद आलम ने बताया कि एसपी वाईएस रमेश के निर्देश पर आरोपी को कोडरमा सीजेएम कोर्ट में पेशी के लिए लाया गया था इसके बाद उसे कोडरमा जेल भेज दिया गया था उसे 14 मई को कोडरमा पुलिस ने 48 घंटे के रिमांड पर लिया है। एएसपी ने बताया कि रोहित वर्मा कुछ दिन पूर्व शिक्षा मंत्री के आवास पर किसी दूसरे के काम के लिए आया हुआ था इसी दौरान मंत्री ने उक्त युवक को अपने लेटरपैड पर कुछ लिखकर दिया था। वहीं आरोपी युवक ने बताया कि वह मोबाइल से लेटरपैड का फोटो खींच लिया और बाद में उसे कम्प्यूटर के माध्यम से स्कैन कर उसका इस्तेमाल करने लगा जिसके बदले वह लोगों से मोटी रकम वसूलने लगा।